Source: https://www.riigiteataja.ee/akt/115082018004?leiaKehtiv
Timestamp: 2020-04-03 10:50:35+00:00

Document:
Dekoratiivkultuuride paljundusmaterjali tootmise ja turustamise nõuded – Riigi Teataja
Dekoratiivkultuuride paljundusmaterjali tootmise ja turustamise nõuded
Dekoratiivkultuuride paljundusmaterjali tootmise ja turustamise nõuded - sisukord
§ 2 Dekoratiivkultuuride paljundusmaterjal
§ 3 Dekoratiivkultuuride sortide nimekiri
§ 4 Paljundusmaterjali tarnija enesekontrollisüsteem
§ 5 Paljundusmaterjali kvaliteeti vähendavad taimekahjustajad
§ 6 Nõuetekohane paljundusmaterjal
§ 7 Paljundusmaterjali turustamine
RT I, 15.08.2018, 4
Dekoratiivkultuuride paljundusmaterjali tootmise ja turustamise nõuded1
Vastu võetud 18.04.2006 nr 47
RTL 2006, 35, 617
01.02.2012 RT I, 03.02.2012, 2 06.02.2012
13.08.2018 RT I, 15.08.2018, 3 01.10.2018
Määrus kehtestatakse «Taimede paljundamise ja sordikaitse seaduse» § 4 lõike 3, § 34 lõike 3, § 64 lõike 5, § 65 lõigete 4 ja 7, § 76 lõike 4, § 101 lõike 4 ning § 104 lõike 4 alusel.
[RTL 2006, 63, 1142 - jõust. 18.08.2006]
(1) Määrusega kehtestatakse dekoratiivkultuuride sortide nimekirja koostamise nõuded, dekoratiivkultuuride paljundusmaterjali tootmise, sealhulgas tarnija enesekontrollisüsteemi nõuded ja paljundusmaterjali kvaliteeti vähendavate taimekahjustajate loetelu ning dekoratiivkultuuride paljundusmaterjali kvaliteedi ja turustamise nõuded.
(2) Määruse nõudeid ei kohaldata katsetes, teadustöös, sordiaretuses või geneetiliste ressursside säilitamiseks kasutatava dekoratiivkultuuride paljundusmaterjali tootmise ja turustamise suhtes.
(3) Dekoratiivkultuuride paljundusmaterjali tootmise ja turustamise suhtes kohaldatakse ka “Taimekaitseseaduses” sätestatud nõudeid.
[RT I, 03.02.2012, 2 - jõust. 06.02.2012]
(4) Määruse nõudeid kohaldatakse “Taimekaitseseaduse” § 31 lõike 1 punktis 2 ja lõikes 2 nimetatud paljundusmaterjaliga tegeleva taimetervise registrisse kantud tarnija suhtes.
(5) Määruse nõudeid ei kohaldata paljundusmaterjali suhtes, millest saadavad tooted ei ole ette nähtud dekoratiivseks kasutamiseks ja mille suhtes kohaldatakse paljundusmaterjali turustamist käsitlevate muude õigusaktide nõudeid.
§ 2. Dekoratiivkultuuride paljundusmaterjal
(1) Määruse nõudeid kohaldatakse järgmiste dekoratiivkultuuride sugukondade, perekondade ja liikide suhtes:
1) aednelk (Dianthus caryophyllus L.) ja selle hübriidid;
2) jõulutäht (Euphorbia pulcherrima Wild. ex Kletsch);
3) krüsanteem (Dendranthema x grandiflorum (Ramat) Kitam.);
4) must mänd (Pinus nigra);
5) komisjoni direktiivi (EMÜ) nr 93/49 lisas loetletud palmiliste (Palmae) sugukonna perekonnad ja liigid;
6) perekond gerbera (Gerbera L.);
7) perekond gladiool (Gladiolus L.);
8) perekond kibuvits (Rosa);
9) perekond liilia (Lilium L.);
10) perekond nartsiss (Narcissus L.);
11) perekond pelargoon (Pelargonium L.);
12) perekond pirnipuu (Pyrus L.);
13) perekond ploomipuu (Prunus L.);
14) perekond tsitrus (Citrus L.);
15) perekond õunapuu (Malus Mill.);
16) roosbegoonia (Begonia x hiemalis Fotsch);
17) muud puittaimede ning ühe-, kahe- ja mitmeaastaste rohttaimede liigid.
[RT I, 15.08.2018, 3 - jõust. 01.10.2018]
(2) Määruse tähenduses on dekoratiivkultuuri paljundusmaterjal (edaspidi paljundusmaterjal) taimne materjal, mis on ette nähtud dekoratiivkultuuri perekondade ja liikide ning nende hübriidide paljundamiseks või turustamisotstarbeliseks tootmiseks.
(3) Määruse tähenduses on paljundusmaterjali partii sama päritolu ja koostisega sama liiki ja sorti paljundusmaterjali kogus.
§ 3. Dekoratiivkultuuride sortide nimekiri
(1) Tarnija koostab enda toodetavate, töödeldavate või turustatavate § 2 lõikes 1 loetletud dekoratiivkultuuride sortide nimekirja (edaspidi sortide nimekiri).
(2) Sortide nimekirja ei pea koostama «Taimede paljundamise ja sordikaitse seaduse» § 34 lõikes 2 sätestatud juhtudel.
(3) Sortide nimekirja kantakse:
1) sordinimi koos selle üldtuntud sünonüümidega;
2) teave selle kohta, kuidas säilitatakse sordi sordiehtsus ja -puhtus ning millist meetodit kasutatakse sordi paljundamiseks;
3) sordikirjeldus, mis sisaldab vähemalt nõukogu määruse (EÜ) nr 2100/94 ühenduse sordikaitse kohta (ELT L 227, 1.09.1994, lk 1–30) alusel ühenduse sordikaitse taotlemisel nõutavaid tunnuseid ja tunnuste väljendumist;
4) olulisemad tunnused, mille poolest sort on eristatav teistest sarnastest sortidest.
(4) Tarnija, kes tegeleb üksnes paljundusmaterjali turustamisega, ei pea sortide nimekirja kandma lõike 3 punktides 2 ja 4 nimetatud andmeid.
§ 4. Paljundusmaterjali tarnija enesekontrollisüsteem
(1) Paljundusmaterjali tootmise nõuetekohasuse ja turustatava nõuetekohase paljundusmaterjali tagamiseks määrab tarnija tulenevalt tootmismeetodist kindlaks tootmise olulised kriitilised punktid ja nendes rakendatavad meetmed, dokumenteerib need ja tagab nende meetmete rakendamise (edaspidi enesekontrollisüsteem).
2) paljundusmaterjali külvamine, paljundamine, pikeerimine, istutamine ja ümberistutamine;
3) paljundusmaterjali kasvatamine, arvestades kasutatavat tehnoloogiat;
4) paljundusmaterjali koristamine;
5) paljundusmaterjali hindamisel taimekahjustaja esinemise tuvastamiseks meetmete kohaldamine;
6) paljundusmaterjali töötlemine, pakendamine, ladustamine ja vedu.
(3) Enesekontrolliplaan peab sisaldama vähemalt järgmisi andmeid:
5) andmed kasvatatava paljundusmaterjali kohta liikide, sortide ja partiide kaupa koos andmetega tootmiseks kasutatava maatüki kohta, lähtudes põlluraamatust või maakasutuskavast ja hoone või rajatise kasutuskavast;
6) andmed ladustatud ja turustatud paljundusmaterjali kohta partiide kaupa;
9) taimekahjustajast vabanemiseks rakendatud meetmete kirjeldus ja nende rakendamise tulemused, sealhulgas andmed kahjustatud taimede hävitamise ja nende koguse kohta ning hävitamisviisi kirjeldus.
(4) Tarnija säilitab andmeid kriitiliste punktide hindamise ja rakendatud meetmete tulemuste kohta ning andmeid ja dokumente ostetud, imporditud, toodetud, ladustatud ja turustatud paljundusmaterjali kohta paberkandjal või elektrooniliselt vähemalt kolm aastat.
§ 5. Paljundusmaterjali kvaliteeti vähendavad taimekahjustajad
(1) Paljundusmaterjali tootmisega tegelev tarnija hindab taimekahjustaja esinemise avastamiseks paljundusmaterjali selle kasvamise ajal visuaalselt.
(2) Sibulate, mugulate ja risoomidega paljundatava taimeliigi puhul hindab paljundusmaterjali tootmisega tegelev tarnija taimekahjustaja esinemise avastamiseks paljundusmaterjali kasvamise ajal taimikut visuaalselt.
(3) Kui tarnija avastab tootmise kohas paljundusmaterjali või taimiku kasvuaegse visuaalse hindamise käigus komisjoni direktiivi (EMÜ) nr 93/49 lisas nimetatud dekoratiivkultuuride paljundusmaterjali kvaliteeti vähendava taimekahjustaja (edaspidi taimekahjustaja), rakendab ta taimekahjustaja hävitamiseks viivitamata kohaseid tõrjeabinõusid, sealhulgas vajaduse korral hävitab kahjustatud paljundusmaterjali.
§ 6. Nõuetekohane paljundusmaterjal
(1) Nõuetekohane on paljundusmaterjal:
1) mis on ühe partii piires ühtlase kvaliteediga, liigiehtne ja -puhas ning sorti kuuluva dekoratiivkultuuri puhul sordiehtne ja -puhas;
2) mille visuaalsel hindamisel ei esine komisjoni direktiivi (EMÜ) nr 93/49 lisas nimetatud taimekahjustajaid;
4) mis potitaimena turustamise korral on hästi juurdunud ja terve juurestikuga ning paljasjuursena turustamise korral on puhkeseisundis;
5) mille idanevus seemne puhul on piisav.
(2) Perekonda tsitrus kuuluva liigi paljundusmaterjal peab lisaks lõikes 1 sätestatud nõuetele vastama järgmistele nõuetele:
1) pärinema paljundusmaterjalist, mille visuaalse hindamise tulemusena ei ole avastatud komisjoni direktiivi (EMÜ) nr 93/49 lisas perekond tsitruse taimekahjustajana nimetatud viiruse, viirusesarnase organismi või seene põhjustatud haigustunnuseid ning mida on asjakohaseid meetodeid kasutades laboratoorselt analüüsitud ja mis on tunnistatud neist taimekahjustajatest vabaks;
2) olema viimase kasvuperioodi jooksul hinnatud ja hindamise tulemusena ei ole avastatud komisjoni direktiivi (EMÜ) nr 93/49 lisas perekond tsitruse taimekahjustajana nimetatud viiruse, viirusesarnase organismi või seene põhjustatud haigustunnuseid;
3) pookimise korral olema poogitud pookealusele, mis ei ole viroididele vastuvõtlik.
(3) Palmiliste sugukonda kuuluva liigi paljundusmaterjal, mille puhul taime tüve alumise osa läbimõõt on üle viie sentimeetri, peab lisaks lõikes 1 sätestatud nõuetele vastama vähemalt ühele järgmistest nõuetest:
1) olema kogu elutsükli jooksul toodetud taimekahjustajast Rhynchophorus ferrugineus (Olivier) vabas piirkonnas;
2) olema vähemalt kaks aastat enne turustamist toodetud tootmiskohas, kus on välistatud saastumine taimekahjustajaga Rhynchophorus ferrugineus (Olivier) või kus rakendatakse meetmeid selle taimekahjustaja ennetamiseks, ning seda peab olema vähemalt iga nelja kuu järel visuaalselt hinnatud eelnimetatud taimekahjustaja esinemise suhtes.
§ 7. Paljundusmaterjali turustamine
(1) Turustatav paljundusmaterjal peab vastama §-s 6 sätestatud kvaliteedinõuetele.
(2) Turustatavat paljundusmaterjali hoitakse partiina. Erinevaid partiisid peab olema võimalik eristada ja kindlaks teha. Erineva päritoluga paljundusmaterjali partiide ühendamise korral säilitab tarnija andmed partii koostise ja partii erinevate osade päritolu kohta.
(3) Lõiget 2 ei kohaldata jaemüügi korras lõpptarbijale turustatava paljundusmaterjali suhtes.
(4) Tarnija väljastab tarnija dokumendi paljundusmaterjali partii või üksikistiku kohta, mis turustatakse isikule, kes tegeleb paljundusmaterjali tootmisega, ja tarnijale, kes tegeleb paljundusmaterjali turustamisega.
(5) Tarnija varustab lõpptarbijale jaemüügi korras turustatava paljundusmaterjali partii või üksikistiku tootekirjeldusega, millele märgitakse paljundusmaterjali taimeliigi nimi eesti ja ladina keeles, sordinimi, päritolumaa ja tarnija nimi.
(6) Tarnija dokument on ühekordselt kasutatav, see täidetakse eesti keeles ja vajaduse korral muus Euroopa Liidu ametlikus keeles. Tarnija dokumendile märgitakse järgmised andmed:
1) sõnad “EL kvaliteet”;
4) tarnija registrikande number taimetervise registris;
6) partii number või muu partiid identifitseeriv tunnus;
8) paljundusmaterjali taimeliigi botaaniline nimi ladina keeles;
9) sordinimi või taimerühma nimi;
10) pookealuse kasutamise korral pookealuse sordinimi, märgistus või pookealuse taimeliigi nimi, kui pookealus on teisest taimeliigist;
11) partiid moodustavate taimede arv;
12) ühendusevälisest riigist Eestisse toimetatava paljundusmaterjali puhul tootjariigi nimi.
(7) Tarnija dokumendile ja tootekirjeldusele märgitakse sordinimi üksnes juhul, kui paljundusmaterjali sort on tuntud, kaitse alla võetud, kantud riiklikku sordiregistrisse või “Taimede paljundamise ja sordikaitse seaduse” § 34 lõikes 1 nimetatud sortide nimekirja. Tarnija dokumendile taimerühma nime märkimise korral märgitakse see viisil, mis hoiab ära taimerühma nime segiajamise sordinimega.
(8) Mikropaljundatud paljundusmaterjali puhul märgitakse tarnija dokumendile või tootekirjeldusele sõna “Mikropaljundatud”.
(9) Üksnes paljundusmaterjali turustamisega tegelev tarnija koostab enesekontrolliplaani, milles kirjeldab § 4 lõike 2 punktis 6 nimetatud kriitilisi punkte ning mis sisaldab sama paragrahvi lõike 3 punktides 1–3, ja 6 loetletud andmeid.
(10) Turustatava paljundusmaterjali liigi- ja sordiehtsuse ning liigi- ja sordipuhtuse eest vastutab tarnija.
Paljundusmaterjali võib seni kehtinud nõuete kohaselt märgistada ja sellist paljundusmaterjali võib turustada kuni tootja dokumentide, tootekirjelduste või paljundusmaterjali lõppemiseni, kuid mitte kauem kui 31. detsembrini 2006. a.
1 nõukogu direktiiv 98/56/EÜ dekoratiivkultuuride turustamise kohta (ELT L 226, 13.08.1998, lk 16–23), muudetud nõukogu määrusega 806/2003/EÜ (ELT L 122, 16.05.2003, lk 1–35) ja nõukogu direktiiviga 2003/61/EÜ (ELT L 165, 03.07.2003, lk 23–28);
Euroopa Komisjoni direktiiv 93/49/EMÜ, milles sätestatakse nende tingimuste loetelu, millele peavad nõukogu direktiivi 91/682/EMÜ kohaselt vastama dekoratiivtaimede paljundusmaterjal ja dekoratiivtaimed (EÜT L 250, 7.10.1993, lk 9–18), muudetud Euroopa Komisjoni direktiiviga 1999/67/EÜ (EÜT L 164, 30.06.1999, lk 78–78) ja komisjoni rakendusdirektiiviga 2018/484/EL, millega muudetakse komisjoni direktiivi 93/49/EMÜ nõuete osas, millele peab teatavate sugukonna Palmae perekondade või liikide paljundusmaterjal vastama seoses kahjuriga Rhynchophorus ferrugineus (Olivier) (ELT L 81, 23.03.2018, lk 10–12);
Euroopa Komisjoni direktiiv 1999/66/EÜ, millega kehtestatakse tarnija poolt nõukogu direktiivi 98/56/EÜ kohaselt koostatud märgistusele või muudele dokumentidele esitatavad nõuded (EÜT L 164, 30.06.1999, lk 76–77);
Euroopa Komisjoni direktiiv 1999/68/EÜ, milles nähakse ette lisasätted tarnijate poolt nõukogu direktiivi 98/56/EÜ alusel peetavate dekoratiivtaimesortide loetelude kohta (EÜT L 172, 08.07.1999, lk 42–43)
[Kehtetu - RT I, 15.08.2018, 3 - jõust. 01.10.2018]

References: § 2

§ 3

§ 4

§ 5

§ 6

§ 7
 § 4
 § 34
 § 64
 § 65
 § 76
 § 101
 § 104
 § 31

§ 2

§ 3
 § 2
 § 34

§ 4

§ 5

§ 6

§ 7
 § 34
 § 4